kardosdrur/scandi-wiki huggingface dataset:
Janni Spies

Janni Spies (tidligere Janni Spies-Kjær og Janni Kjær) (født Janni Isager Brodersen, 19. september 1962 i Herlev), datter af telefonmontør Werner Isager og Yvonne Isager (født Brodersen).

Hun er uddannet som beklædningsdesigner på Margrethe-Skolen og er tidligere direktør i Spies Rejser, som hun arvede fra sin mand Simon Spies.

Janni Spies blev gift med den 61-årige rejsebureaudirektør Simon Spies den 11. maj 1983 i Holmens Kirke, København. Efter Simon Spies' død i 1984 arvede hun firmaet og drev det videre. Janni Spies købte Tjæreborg Rejser den 3. januar 1989.

Hun var gift med Christian Kjær fra 1988 til 2008, og sammen har de datteren Michala Kjær og sønnen Christopher Kjær. 

Spies/Tjæreborg Rejser blev i 1996 solgt til den britiske rejsekoncern Airtours / MyTravel, nu Thomas Cook Group.

I 1993 udgav rockgruppen Shu-bi-dua sangen "Pigen på Sandbjerggård", som handler om Spies, på deres album Shu-bi-dua 14.

Referencer

Eksterne henvisninger 
 Janni Spies på seoghoer.dk

Erhvervsfolk fra Danmark
Personer i Kraks Blå Bog
Danskere i 1900-tallet
Danskere i 2000-tallet
Personer fra Herlev
John F. Kennedy International Airport

John F. Kennedy International Airport (IATA: JFK, ICAO: KJFK), også kendt Kennedy Airport eller JFK Airport, er New York Citys internationale lufthavn, beliggende i bydelen Queens. 

JFK er lufthavnen med mest internationale trafik i USA, målt i antal passagerantal. Lufthavnen er den største lufthavn for selskabet JetBlue Airways, og også en af de vigtigste for Delta Air Lines og American Airlines.

Lufthavnen drives af Port Authority of New York and New Jersey, som også driver andre lufthavne i området; som Newark Liberty International Airport, LaGuardia Airport og Teterboro Airport. JFK er den største af disse.
 
JFK havde cirka 47 millioner rejsende i 2011, hvilket gør den til den sjette travleste lufthavn i USA. Den håndterer ca. 50.000 internationale passagerer om dagen.

Ud over fire baner for fly er der også fire landingssteder for helikoptere på JFK Airport.

Eksterne henvisninger 
JFK Airport webside

Lufthavne i USA
Queens
Bygninger, konstruktioner og anlæg i New York City
Naturhistorie

Naturhistorie er en fællesbetegnelse for fag, der beskæftiger sig med de stoffer, som jordkloden er sammensat af, og med de levende organismer, der findes på kloden. Traditionelt drejer det sig om geologi, botanik og zoologi, men geografi regnes til tider også blandt de naturhistoriske fag. Termen stammer fra det latinske historia naturalis, dvs. kundskab om naturen.

Ordet betegnede tidligere et skolefag og et universitetsstudium, men er stort set gået af brug. I den engelsktalende del af verden bruges det tilsvarende udtryk ("natural history") i vidt omfang om en fortællende tilgang til naturforhold i modsætning til en eksperimenterende og laboratoriebaseret, videnskabelig beskrivelse.

Se også 
 Geologisk tidsskala
 Jordens historie
 Tidslinje for livets evolutionshistorie
 Tidslinje for miljømæssige begivenheder der har påvirket mennesker

Naturvidenskab
Folkeskolefag
Hicksville

Hicksville er navnet på flere byer i USA

 Hicksville, New York
 Hicksville, Ohio

Hicksville bliver også brugt nedsættende om noget bondsk.
Ibskal

Ibskal eller ibsskal er skallen af kammuslingen Pecten jacobaeus, som er almindelig langs Nordspaniens kyst. Skallen er et vigtigt symbol for pilgrimme og vandrere, der rejser ad Jakobsvejen (caminoen) for at besøge Sankt Jakob den Ældres grav i Santiago de Compostela (Nordvestspanien). Undervejs fungerer skilte med kammuslingeskallen som vejvisere for pilgrimsfarere, og mange tager en kammuslingeskal med hjem som minde om, at de har gået caminoen. Navnet Jakob (Jacobus) blev på dansk til Ib.

Galleri 

Heraldik
Symboler
Kote

En kote er højden for et bestemt terrænpunkt. I Danmark regnet fra Dansk Vertikal Reference 1990 (DVR90) der erstatter det hidtigt anvendte Dansk Normal Nul (DNN). Højden angives i meter med tre efterfølgende decimaler, sådan at f.eks. udtrykket kote 43,253 betyder, at punktet ligger 43,253 m (= 43 m og 253 mm) over den normale vandstand.

Visse faste punkter i landskabet (bjergtoppe, klippefremspring, bygninger osv.) forsynes med et indstøbt fikspunkt, som opmåles, så man kender dets nøjagtige geografiske koordinater. Disse fikspunkter kan benyttes som reference ved lokale nivellementer.

En højdekurve udgøres af terrænpunkter med samme kote. Højdekurver bruges både ved geodætiske beskrivelser af landskabet og ved udarbejdelse af tegningsmaterialer forud for ændringer i terrænet.

Se også 
Landmåling
Triangulering
ETRS89
Fikspunkt
Meter over havets overflade

Referencer

Eksterne henvisninger 
 Nationale referencesystemer i Danmark og Grønland (KMS) 

Kartografi
Chicxulub-krateret

Chicxulub-krateret er et gammelt nedslagskrater, hvor halvdelen ligger under jorden inde på Yucatán-halvøen i Mexico og den anden halvdel ligger under havbunden ud for halvøen. Centrum findes omtrent dér, hvor byen Chicxulub ligger. Undersøgelser har vist, at begivenheden fandt sted i den sidste del af kridttiden for ca. 65,5 millioner år siden og var så voldsomt at det medførte en massedød af liv på Jorden

Nedslaget og dets følger 
Asteroiden anslås til at have været omtrent 10 km i diameter og til at have frigivet en energi på 96 teraton TNT svarende til 4.0×1023 J. Nedslaget fremkaldte kæmpestore tsunamier, som bevægede sig i alle retninger. Støv og andre partikler nåede højt op i atmosfæren, hvor de lukkede af for sollyset. I 2016 er forskere målrettet begyndt at undersøge krateret ved boreprøver, "geopsier".

Chicxulub-kraterets størrelse overgås på Jorden kun af Vredefort-krateret (ca. 2 mia. år siden) i Sydafrika på 250-300 km og Sudbury-krateret (1,85 mia. år) i Canada på 200 km.

Udslettelse af dinosaurerne 
Nedslagets konsekvenser viser sig som et såkaldt 'gyldent søm' i Jordens historie, nemlig som nedfaldet, der viser sig som et tyndt, iridiumholdigt lag over hele Jorden. Dette lag, der i Danmark kaldes fiskeler, adskiller kridttidens lag fra Palæogen overalt på Jorden (K/Pg-grænsen, tidligere kaldet K/T-grænsen). Iridium er et sjældent metal på Jorden, men almindeligt i meteoritter. Man forestiller sig, at begivenhedsforløbet i forbindelse med nedslaget er helt eller delvist skyld i det voldsomme tab af arter netop ved overgangen mellem kridttiden og tertiærtiden. Mest tydeligt på hele Jorden ses K/Pg-grænselaget som fiskeleret i Stevns Klint.

Tidspunktet for nedslaget er i god overensstemmelse med den teori, der er blevet fremsat af fysikeren og nobelpristageren Luis Alvarez og hans søn, geologen Walter Alvarez, som kan forklare udslettelsen af dinosaurerne. Der er konsensus blandt forskerne om, at det voldsomme fald i antallet af arter (det gælder også for andre end dinosaurerne) kan være forårsaget af netop sådan et stort nedslag.

Selv om teorien om dinosauernes uddøen som direkte følge af nedslaget er almindeligt anerkendt, har den dog været omstridt af flere forskere, idet der synes at være tegn på, at flere arter allerede inden nedslaget enten var uddøde eller dog var i væsentlig tilbagegang.

Referencer

Eksterne henvisninger 

 Dansker fandt det afgørende bevis, videnskab.dk

Palæontologi
Nedslagskratere
Kænozoikum
Mesozoikum
Lao-tse

Lao-tse (Kinesisk: 老子, Pinyin: Lǎozǐ, Wade-Giles: Lao Tzu, staves også Lao Tsu, Laotse, Laozi, Lao Zi, Laotze og på andre måder) er en vigtig person i kinesisk filosofi. Lao-tse betyder "den gamle". Om han er en historisk person eller opdigtet er omdiskuteret. Ifølge kinesisk tradition levede han i 6. århundrede f.Kr.. Mange nutidige historikere mener dog, at han snarere levede i 4. århundrede f.Kr.. Hans nok mest berømte værk er Tao Te Ching, som er et centralt værk i Taoisme.

Eksterne henvisninger 
 老子 Lǎozĭ 道德經 Dàodéjīng – 拼音 Pīnyīn + 王弼 WángBì Chinese-English-German

Taoisme
Østerlandsk filosofi
Filosoffer
Kuressaare

Kuressaare (indtil 1918: ; 1918-1952: Kingissepa) er en by på øen Øsel () i Estland. Den ligger på øens sydkyst ud mod Rigabugten og Østersøen. Byen har  indbyggere og er hovedby for kommunen Saaremaa og Amtet Saaremaa.

Kuressaare har en lille lufthavn med to startbaner. Der er regelmæssig flytrafik til Tallinn, Pärnu og Stockholm.

Historie 
 1381 Kuressaare udviklede sig omkring en bispeborg
 1424 Landsbyen nævnes for første gang
 1559 Frederik II købte omkring 1560 bispedømmet Saare-Lääne af den daværende biskop for 30.000 daler. Det omfatter øerne Øsel (Saaremaa) og Dagø (Hiumaa) samt det nærliggende landområde omkring Haapsalu (Wiek).
 1563 fik Kuressaare sine byrettigheder
 1645 overtog Sverige byen og resten af øen efter Freden i Brömsebro
 1710 Under Den store nordiske krig i 1710 hærgede russiske tropper og store dele af byen brændte
1721 Ved Freden i Nystad i 1721 blev byen og resten af det svenske Estland afstået til Rusland
 1900 udviklede byen sig til en kurby
 1917 til 1918 var byen besat af Tyskland
 1918 blev Estland selvstændig og byen skiftede navn fra Arensburg til Kuressaare
 1941 til 1944 var byen igen besat af Tyskland
 1952 til 1988 hed byen Kingissepa, oppkaldt efter bolsjevikken Viktor Kingissepp, som var født i Kuressaare.
 1990 var Kuressaare den første by i Estland som fik sit eget kommunale selvstyre igen

Venskabsbyer

Galleri

Klima

Fodnoter

Eksterne henvisninger 

 Officiel hjemmeside (engelsk) 
 Turistinformation

Byer i Estland
Deep Blue

Deep Blue er en skakspillende computer udviklet hos IBM.

Den var den første computer, som slog en stormester i skak i et enkelt spil (Garry Kasparov i 1996) og året efter vandt over Garry Kasparov med 3½–2½ (10. februar 1997).

Efter Kasparovs nederlag blev den indiske datalog Omar Syed inspireret til at lave spillet Arimaa, der ikke ville kunne vindes af en computer.

Se også 
 Deep Thought

Supercomputere
Computerskak
IBM
Vesterbros Torv

Vesterbros Torv er et trekantet torv, der ligger ved Vesterbrogade og Gasværksvej i København.

Torvet er anlagt 1850 og har fået sin trekantede form ved, at der inden anlægningen af torvet lå reberbaner, hvor torvet ligger i dag. Reberbanerne lå på række fra, hvor Gasværksvej ligger i dag til der, hvor Eskildsgade ligger nu, hvilket definerede den ene side af det trekantede torv. Vesterbrogade definerede den anden side af torvet, og bebyggelsen mellem Vesterbrogade og reberbanerne afgrænsede torvet på den tredje side.

De to bygninger, der ligger på hver side af Eliaskirken, stammer tilbage fra dengang, torvet blev anlagt.

På ejendommen nr. 55A er opsat en mindetavle over modstandsmanden Erik Koch Michelsen, der blev dræbt her i 1945.

Kilde 
 John F. Ekvall, Vesterbro, Vesterbrobladets forlag, 1965.

Eksterne henvisninger 

Torv
Torve og pladser i København
Sorte Hest

Sorte Hest Gjæstgiveriet er en bygning, der ligger på Vesterbrogade i København.

Bygningerne er blandt de ældste på Vesterbro og kan spores tilbage til slutningen af 1600-tallet og har ud over landbrug og gæstgiveriet haft et bryggeri, brændevinshandel, kakkelovnsfabrik og købmandsforretning. Stedet blev ofte brugt af bønder, der ikke nåede inden for Københavns volde, før Vesterport lukkede om aftenen. Før 1815 hed kroen "Den forgyldte løve".

I 1980 var det Bøje Nielsens og Axel Juel-Jørgensens Dansk Totalentreprise A/S, der ejede ejendommen og havde planer om at nedrive den og bygge et nyt lejlighedskompleks. Disse planer blev imidlertid standset af Fredningsstyrelsen, der fik Sorte Hest fredet. I de følgende år blev bygningerne ikke vedligeholdt. I 1986 rykkede BZ-bevægelsen ind i de forfaldne bygninger, hvor bz'erne boede, indtil Københavns Kommune med politiets hjælp fik dem smidt ud i 1990. De fleste af bygningerne er nu 
ejet af to andelsboligforeninger.

Eksterne henvisninger/ Kilder 
 Omtale på kulturarv.dk
 Den Sorte Hest på Vesterbro, b.dk, 09.09.09

Vesterbro
Fredede bygninger, konstruktioner og anlæg i Københavns Kommune
Perth (Skotland)

Perth er en skotsk by, beliggende ved floden Tay, med ca. 45.000 indbyggere. Perth er det administrative centrum for det skotske council area Perth og Kinross.

Byen rummer Perth Academy, kunstmuseet Perth Art Gallery, Perth Theatre, den historiske bygning Fair Maid's House og kirken St John's Kirk fra 1400-tallet.

Eksterne henvisninger
Perth

Perth er navnet på flg. byer:
 Perth (Australien), Western Australia
 Perth (Skotland)
 Perth (Tasmanien), Australien

Derudover er der mange områder, der kaldes Perth, se evt. en-wiki.
Enghaveparken (København)

Enghaveparken er en park i København. Haveforeningen Enghaven oprettes fra 1895-1907 og strakte sig helt ud til Vesterfælledvej og helt hen til Folkets Hus, da Lyrskovgade endnu ikke eksisterede på dette tidspunkt. Kolonihaverne var omgivet af plankeværker og havde ca. 160 parceller på 120 m2. Kolonihaverne blev nedlagt i 1927.

Fra 1927-1928 blev karréen Ejderstedgade-Ny Carlsberg Vej-Vesterfælledvej bygget. Samtidig begynder man at bygge Kulturhuset med bad, bibliotek og børnebibliotek på adressen Lyrskovgade 2-6, som står færdig i 1930. Resten af gaden Lyrskovgade blev anlagt i slutningen af 30-erne. Byggeriet af Lyrskovgade 8-38 og Vesterfælledvej 21-17 blev først anlagt i 1946 og er nu én stor andelsboligforening.

Enghaveparken blev anlagt af stadsarkitekt Holsøe og hans nærmeste medarbejder Arne Jacobsen fra 1928-1929 og blev indviet 26. april 1929. Muslingeskallen blev anlagt i 1931. Figurrelieffen i muslingeskallen med Apollon og de ni muser fra den græske mytologi er skabt af billedhuggeren Aage Nielsen-Edwin (1898-1985).

Referencer 

Vesterbro
Parker i København
Linker

Indenfor datalogi er en linker et program, som tager output fra en compiler (kaldet objektkode) som input - og producerer som output et færdigt computerprogram, som kan afvikles.

Der findes to typer linkere. De kan være statiske eller dynamiske. En statisk linker sætter alt, hvad programmet skal bruge sammen i en fil, mens en dynamisk linker aktiveres på afviklingstidspunktet for at tilpasse programmet til de aktuelle tilgængelige programmoduler. Hvis der er brugt færdige programbiblioteker håndterer linkeren også referencer til dem.

Statisk link 
Den maskinkode som compileren har lavet er ikke klar til brug. I alle filer adresseres funktioner og variable fra nul. Ved statisk link af et program bliver modulerne sat sammen i en vilkårlig rækkefølge, og alle adresser tilpasses den endelige placering i filen. På afviklingstidspunktet lægges programmets aktuelle startadresse (position i ram) til alle adresser.

Eksempel 
Et program består af fire moduler:

 Modul       Længde     Startadresse
 
 Intro       4500                0
 Spil       11000             4500
 Baner      42000            15500
 Topscore    2700            57500

I modulet Intro ændres adresserne ikke. I Spil lægges 4500 bytes til alle adresser. I de andre lægges henholdsvis 15500 og 57500 bytes til. Der vil også blive tilføjet forskellige systemmoduler.

Dynamisk link 
Med dynamisk link udsættes så mange af adresseberegningerne som muligt til afviklingtidspunktet. For at få det til at virke, skal man sikre sig, at compileren har genereret kode, der kan afvikles forskellige steder i ram fra gang til gang. Hvert modul befinder sig i en fil, som først bliver læst, når der er brug for det. I eksemplet ovenfor vil modulet Intro være det program, som brugeren aktiverer. Når modulet Spil skal bruges, vil den dynamiske linker indlæse modulet, og rette Intro i ram, så alle referencer til funktioner i Spil kan bruges. Når der bliver brug for andre moduler vil de også blive indlæst, og adresserne i de kaldende moduler vil blive rettet til.

Sammenligning 
Der er fordele og ulemper ved begge måder at lave link af programmer på. Statisk link er enkel, men da moduler ofte anvendes på tværs af programmer kan det give et anledning til en del ressourcespild. Jo større modulerne er, jo større er problemet. På den anden side er statisk linkede programmer hurtige at læse fra disk, da alt hentes på en gang. Et program, der er statisk linket har færre afhængigheder til det system, det afvikles på, så det kan potentielt virke på flere maskiner.

Dynamisk link giver mulighed for, at det samme modul kan bruges fra mange programmer. Det sparer hukommelse. På den anden side tager det lidt tid at lavet selve linken, og indlæsning af mange små moduler er ikke effektivt. På de fleste systemer bruges dog dynamisk link fordi mange programmer slet ikke bruger alle moduler hver gang det afvikles. Til gengæld bruger næsten alle programmer en del moduler, som styresystemet stiller til rådighed, og de skal kun læses fra disk første gang de bliver brugt.

Udviklingsværktøjer
Halepadder



Klassifikation 
Orden Halepadder Caudata Urodela
Underorden Cryptobranchoidea
Kæmpesalamandre Cryptobranchidae
Hynobiidae (Sibirisk salamander...)
Underorden Salamandroidea
Axolotler Ambystomatidae (Axolotl...)
Ålepadder Amphiumidae (Amphiuma "Congo Eels")
Dicamptodontidae
Lungeløse salamandre Plethodontidae
Hulepadder Proteidae ("Mudpuppy og Waterdogs")
Rhyacotritonidae (Torrent salamander)
Salamandre Salamandridae (lille vandsalamander, stor vandsalamander...)
Underorden Sirenoidea
Armpadder Sirenidae (Siren reticulata leopardål)

Se også 
Danmarks padder og krybdyr

Eksterne henvisninger 

 Skov- og naturstyrelsen: Padder
 NHF – Danske padder og krybdyr  Fotos af samtlige danske arter af padder og krybdyr med danske og latinske navne.
 Nordisk Herpetologisk Forening Billedegalleri af padder og krybdyr.
 University of Michigan: Order Anura  Species from the following Families are available in the Animal Diversity Web
 Herpetology: Amphibian Diversity: Caudata
Egentlige salamandre

Egentlige salamandre (Salamandridae) er en familie af halepadder som er udbredte i Europa, Nordafrika, Asien og Nordamerika.

Klassifikation 
 Familie: Salamandridae
 Slægt Chioglossa
 Gulstribet salamander (Chioglossa lusitanica)
 Slægt Cynops
 Cynops chenggongensis
 Cynops cyanurus
 Cynops ensicauda
 Cynops orientalis
 Cynops orphicus
 Japansk ildbugsalamander (Cynops pyrrhogaster)
 Cynops wolterstorffi
 Slægt Echinotriton
 Echinotriton andersoni
 Echinotriton chinhaiensis
 Slægt Euproctus
 Euproctus asper
 Euproctus montanus
 Euproctus platycephalus
 Slægt Ichthyosaura
 Bjergsalamander (Ichthyosaura alpestris)
 Slægt Lissotriton
 Lissotriton boscai
 Lissotriton helveticus
 Lissotriton italicus
 Lissotriton montandoni
 Lille vandsalamander (Lissotriton vulgaris)
 Slægt Mertensiella
 Mertensiella caucasica
 Mertensiella luschani
 Slægt Neurergus
 Neurergus crocatus
 Neurergus kaiseri
 Neurergus microspilotus
 Neurergus strauchii
 Slægt Notophthalmus
 Notophthalmus meridionalis
 Notophthalmus perstriatus
 Notophthalmus viridescens
 Slægt Ommatotriton
 Ommatotriton vittatus
 Slægt Pachytriton
 Paddelhalesalamander (Pachytriton brevipes)
 Pachytriton labiatus
 Slægt Paramesotriton
 Paramesotriton caudopunctatus
 Paramesotriton chinensis
 Paramesotriton deloustali
 Paramesotriton fuzhongensis
 Paramesotriton guanxiensis
 Hong Kong vortesalamander (Paramesotriton hongkongensis)
 Paramesotriton laoensis
 Slægt Pleurodeles
 Pleurodeles poireti
 Ribbensalamander (Pleurodeles waltl)
 Slægt Salamandra
 Salamandra algira
 Salamandra atra
 Salamandra corsica
 Salamandra infraimmaculata
 Salamandra lanzai
 Salamandra luschani
 Ildsalamander (Salamandra salamandra)
 Slægt Salamandrina
 Salamandrina terdigitata
 Slægt Taricha
 Taricha granulosa
 Taricha rivularis
 Californisk vandsalamander (Taricha torosa)
 Slægt Triturus
 Triturus carnifex
 Stor vandsalamander (Triturus cristatus)
 Triturus dobrogicus
 Triturus karelinii
 Marmorsalamander (Triturus marmoratus)
 Triturus pygmaeus
 Slægt Tylototriton
 Tylototriton asperrimus
 Tylototriton hainanensis
 Tylototriton kweichowensis
 Krokodillesalamander (Tylototriton shanjing)
 Tylototriton taliangensis
 Tylototriton verrucosus
 Tylototriton wenxianensis

Referencer 
 Living Under World
Salamander

Salamander kan henvise til flere artikler:
 Mange padder i dyreordenen halepadder kaldes salamander
 Herunder specielt familien egentlige salamandre (Salamandridae) og dens medlemmer
 Salamander (fabeldyr)
 Salamander (virksomhed)
Havålfamilien

Havålfamilien (latin Congridae) er værdifulde og ofte store spisefisk. Familien favner over ca. 150 arter fordelt over 32 slægter.

Den europæiske Conger conger (havål) er familiens største repræsentant og der er fanget individer på op til 3 meters længde og vejende 110 kg.

Slægter 
 Acromycter
 Ariosoma
 Bassanago
 Bathycongrus
 Bathymyrus
 Bathyuroconger
 Blachea
 Chiloconger
 Conger (med blandt andre havål)
 Congrhynchus
 Congriscus
 Diploconger
 Gnathophis
 Gorgasia
 Heteroconger
 Japonoconger
 Kenyaconger
 Leptocephalus
 Lumiconger
 Macrocephenchelys
 Ophisoma
 Parabathymyrus
 Paraconger
 Poeciloconger
 Promyllantor
 Pseudophichthys
 Pseudoxenomystax
 Rhechias
 Rhynchoconger
 Scalanago
 Uroconger
 Xenomystax

Ålefisk
Grimhed

Grimhed er et træk, man kan tillægge en genstand, som man finder det frastødende at betragte eller på anden måde sanse, og det kan umiddelbart forstås som det, der forstyrrer (potentialet for) en oplevelse af skønhed.

I 1853 udgav Karl Rosenkranz Ästhetik des Häßlichen, hvori han på klassicistisk vis forsøgte at opstille et system for det grimmes natur. I det system kan grimheden tage tre former; det amorfe (dvs. det uordnede/tilfældige), det ukorrekte og det defigurerede. Det grimme er altså decideret forstyrrelse af (naturlig) skønhed eller forstyrrelse af harmoni. Det grimme forhindrer skønheden i at træde frem, og er på sin vis parasitært afhængig af og i hvert fald underordnet skønheden.

I både det moderne og det postmoderne får grimheden en ny rolle som det, der ved provokation kan flytte skønhedens grænser, eller i hvert fald grænsen for det acceptable.

Hovedkilde 
Stounbjerg, Per, "Det grimmes æstetik", Kritik nr. 105, årg. 26, 1993

Se også 
 Skønhed

Æstetik
Tamilmovies

Tamilmovies er betegnelsen for film udviklet og produceret i Kollywood (Sydindien) – sammenlign med Bollywood.

Der bliver produceret over 100 film per år i Indien, og mange af dem kommer fra Kollywood.

Ekstern henvisning 
 Tamilmovies.dk 

Film i Indien
Hattarvík

Hattarvík er den østligste bygd på Færøerne og ligger sammen med Kirkja på øen Fugloy. 

Hattarvík, beliggende på østkysten af Færøernes østligste ø Fugloy, har i 2005 kun 5 beboere, der alle er mænd over de 60, så bygden er i fare for at blive affolket.

Der er regelmæssig postbådsforbindelse med M/S Ritan fra Hvannasund og helikopterrute fra Tórshavn – Atlantic Airways.

Bygden blev grundlagt omkring 900. Kirken Hattarvík kirkja er fra fra 1899. Tidligere havde kirken grønt bliktag men nu er taget rødt ligesom fundamentet. Over vesten er der rejst en firkantet tagrytter med et fire-sidet spir mellem spidsgavle. Indvendig er kirken malet hvid mens hvælvet og stolestaderne er malet lyseblå. 

Sagnet beretter om fire stærke mænd fra Hattarvík – bl.a. Hálvdan Úlvsson, Høgni Nev og Rógvi Skel -, kaldet floksmenn (ransmænd, stimænd), som i 1400-tallet forsøgte at tage magten over hele Færøerne, ved at angribe en gruppe magtfulde mænd, der var forsamlet i Svinoys uindviede kirke. Kuppet mislykkedes og de fire blev henrettet.

Litteratur 
 P.O. Hansen: Fuglø. Odense: OAB-Tryk, 1983.
 V.U. Hammershaimb: Færøsk Anthologi. København: Møller & Thomsen, 1891; Tórshavn: Hammershaimbsgrunnurin 1991 – bind 1, s. 358 ff. (om floksmenn, på færøsk)
 Steen Ulrik Johannessen: Turen går til Færøerne. 5. udgave, København: Politikens Forlag, 2005 (s. 66, almindelig rejsehåndbog, beskriver hvert bygd)

Eksterne henvisninger 
 Faroeislands.dk – Hattarvík (på dansk, billeder)
 Atlantic.fo – Myndasavn  (ny luftbillede)
 Folkakirkjan.fo – Hattarvíkar kirkja  (om Hattarvíks kirke, på færøsk)
 Formidling af overnatning: 
 Kunning.fo – Norðoya Kunningarstova (Touristinformation i Klaksvík)
 Atlantic.fo – helikoptertjenesten 

Byer på Færøerne
Lydlov

En lydlov er en regelbunden lydovergang.

Kendte eksempler på lydlove er Grimms lov og Verners lov.

Lydudviklinger
Fonetik